1. melléklet

**Komárom Város Önkormányzat Képviselő-testületének a helyi jelentőségű természeti értékek védelméről szóló 15 /2015. (X.22) önkormányzati rendelet 5. § (2) bekezdéséhez**

**A) Helyileg védett természetvédelmi területek** **általános ismertetése:**

1. **Csillag erőd és környéke**

|  |  |  |
| --- | --- | --- |
| **Hrsz** | **Területe** | **Művelési ága** |
| 803 | 4,9835 ha | vár |
| 802 | 3,8712 ha | várárok |


**Jellege:** növénytani, állattani, vizes élőhely

**Tulajdonos:** Magyar Állam

**Kezelő:** Városligeti Ingatlanfejlesztő Zrt.

**Védetté nyilvánítás indoka:** *a terület természeti értékeinek hosszú távú megóvása. Csillag erődöt széles és mély vizes árok veszi körül, mely bár a száraz években sekély vizű vagy kiszáradó nádas, de átlagos csapadékú években stabil vizes élőhelynek számít. A Csillag Erőd szárazabb élőhelyet nyújtó földművei és az ezeket körbeölelő vizek révén speciális, változatos természeti területnek számít, gazdag a kétéltű, hüllő és madárvilága.*

**Védetté nyilvánítás éve:**1992



1. **Igmándi erőd és környéke**

|  |  |  |
| --- | --- | --- |
| **Hrsz** | **Terület** | **Művelési ága** |
| 1171 | 5,0827 ha | erőd, múzeum |
| 1169 | 4,5328 ha | telephely |

**Jellege:** növénytani, állattani


**Tulajdonos:** 1171 hrsz-ú ingatlan: Magyar Állam

**Kezelő:** Monostori Erőd Hadkultúra Központ Műemlék-helyreállító, Ingatlanfenntartó és hasznosító Nonprofit Kft.

1169 hrsz-ú ingatlan tulajdonosa: Komárom Város Önkormányzata

**Védetté nyilvánítás indoka:** *a terület természeti értékeinek hosszú távú megóvása, megőrzése. Az erőd sáncain, építményein számos gyógynövényfaj figyelhető meg, a városi környezet ellenére számos állatfajnak is viszonylag nyugodt élőhelyet nyújt az erőd, fészkelő- és táplálkozó területet biztosít számos lepkének, hüllőnek, madárnak és emlősnek. Egy kis kőfülkében évek óta költ egy vörös vércse pár (Falco tinnunculus), a külső földsáncokban egyes években a gyurgyalag (Merops apiaster) is fészkel, a római kori kőfaragványok között vízi, kockás- és erdei siklók láthatók, fürge és zöld gyíkok találhatók, de a házi rozsdafarkú, barázdabillegető és cigánycsuk is itt költ. A földművek alatt kanyargó sötét folyosók és termek szellőző kürtőiben rendszeresen telelnek denevérek is.*

**Védetté nyilvánítás éve:**1992



1. **Rüdiger tó környéke**

|  |  |  |
| --- | --- | --- |
| **Hrsz** | **Területe** | **Művelési ága** |
| 1130/1 | 4,5118 ha | közpark |
| 1115/1 | 1,6865 ha | tó |
| 1116/1 | 9472 m2 | közpark |

**Jellege:** növénytani, állattani, vizes élőhely, tájképi szempontból védett


**Tulajdonos:** Komárom Város Önkormányzata

**Kezelő:** Komáromi Horgász és Természetvédelmi Egyesület

**Védetté nyilvánítás indoka:** Jelentős vizes élőhely, a terület természeti értékeinek hosszú távú megóvása, megőrzése.

*A területét koros platánsorok (Platanus x acerifolia), illetve szomorú fűzek (Salix sp.) tarkítják. A Rüdiger tó jelentős vízi madár látogatottsága mellett, a náddal benőtt szigetei költőhelyként is szolgálnak. A szigetek gyakori látogatója a szintén védett vidra is (Lutra lutra). 2014-ben a hódok is megjelentek a területen, melyek áttelepítéséről gondoskodnunk kellett.*

**Védetté nyilvánítás éve:**1992

****

1. **Jókai liget**

|  |  |  |
| --- | --- | --- |
| **Hrsz** | **Területe** | **Művelési ága** |
| 609 | 2,1471 ha | közpark |

**Jellege:** növénytani, állattani

**Tulajdonos:** Komárom Város Önkormányzata

**Kezelő:** Komárom Város Önkormányzata

**Védetté nyilvánítás indoka:** *Értékes faegyedek helyi védelem alá helyezése.* *A belváros egyik régi, rendszeresen gondozott, burkolt sétautakkal ellátott közparkja, ahol idős kocsányos tölgy (Quercus robur) egyedek, virágos kőris (Fraxinus ornus) példányok és császárfa (Paulownia tomentosa), juharlevelű platánok (Platanus x acerifolia), vadgesztenyefák (Aesculus hippocastanum) és korai juharok (Acer platanoides) nagy számban láthatók.*

**Védetté nyilvánítás éve:**1992



* + 1. **Kórház kert**

|  |  |  |
| --- | --- | --- |
| **Hrsz** | **Területe** | **Művelési ága** |
| 4576 | 6,4291 ha | kórház |


**Jellege:** növénytani, állattani

**Tulajdonos:** Magyar Állam

**Kezelő:** Komárom-Selye János Kórház és Rendelőintézet

**Védetté nyilvánítás indoka**: *Értékes növényvilágának megőrzése fontos. Az egykori kastélyt különleges fákkal és bokrokkal beültetett csaknem 7 hektáros park öleli körül. Évszázados kőris (Fraxinus sp.), bükk (Fagus sylvatica), vadgesztenye (Aesculus hippocastanum), kocsánytalan tölgy (Quercus petraea), páfrányfenyő (Ginkgo biloba), platán (Platanus x hybrida), fekete fenyő (Pinus nigra),* [*közönséges gyertyán*](http://hu.wikipedia.org/wiki/K%C3%B6z%C3%B6ns%C3%A9ges_gyerty%C3%A1n) *(Carpinus betulus) és hársfák (Tilia sp.) némelyikének körmérete az 5 métert is eléri. Árnyékukban odvas keltike (Corydalis cava), hóvirág (Galanthus nivalis), erdei tulipán (Tulipa sylvestris) és téltemető (Eranthis hyemalis) is virágzik. itt. Az idős fákon és a sűrű cserjeszintben számos madárfaj költ.*

**Védetté nyilvánítás éve:**1992



* + 1. **Szőnyi horgásztó és környéke**

|  |  |  |
| --- | --- | --- |
| **Hrsz** | **Területe** | **Művelési ága** |
| 0411/3 | 8,9526 ha | legelő, út, horgásztó, gyep |

**Jellege:** növénytani, állattani, vizes élőhely

**Művelési ága:** gyep (legelő) 67.354 m2

kivett út 3.381 m2

gyep (legelő) 1.694 m2

gyep (legelő) 824 m2

kivett horgásztó 16.273 m2

**Tulajdonos:** Komárom Város Önkormányzata

**Kezelő:** Szőnyi Dolgozók Sporthorgász Egyesülete

**Védetté nyilvánítás indoka**: J*elentős vizes élőhely. A halastórendszer két kisebb tóból áll. Egykor jóval több fehérnyár (Populus alba) és fehér fűz (Salix alba) szegélyezte, természet közeli élőhelyek, nádasok inkább a tavaktól nyugatra folytatódó völgyszakaszon láthatók.*

**Védetté nyilvánítás éve:**1992



* + 1. **Posta rét**

|  |  |  |
| --- | --- | --- |
| **Hrsz** | **Területe** | **Művelési ága** |
| 2641 | 6,3764 ha | rét (legelő) |


**Tulajdonos:** Komárom Város Önkormányzata

**Kezelő:** Komárom Város Önkormányzata

**Jellege:** növénytani, állattani, vizes élőhely

**Védetté nyilvánítás indoka:** *Legelőként hasznosítottak már évszázadokkal korábban. Részese a Duna partján végig húzódó Natura 2000 hálózatának. A legelőt rendszeresen kaszálják, a Posta rét ad otthont a Ligeti csillagvirág ([Scilla vindobonensis](http://www.botanikaiforum.com/t1087f124-Scilla-vindobonensis-Speta-Ligeti-csillagvir-aacute-g.html)) növényritkaságnak.*

**Védetté nyilvánítás éve:**1992



* + 1. **Rukken tó környéke**

|  |  |  |
| --- | --- | --- |
| **Hrsz** | **Területe** | **Művelési ága** |
| 2605 | 1,7998 ha | erdő |


**Tulajdonos:** Komárom Város Önkormányzata

**Kezelő:** Komárom Város Önkormányzata

**Jellege:** növénytani, állattani, vizes élőhely

**Védetté nyilvánítás indoka:** *a terület természeti értékeinek hosszú távú megóvása, megőrzése. Az időszakosan víz alatt lévő területet fás szárú növényzet veszi körül. Posta réttel együtt természet közeli, háborítatlan élőhelyet ad kétéltűeknek és a madárvilágnak.*

**Védetté nyilvánítás éve:**1992

****

* + 1. **Monostori erőd**

|  |  |  |
| --- | --- | --- |
| **Hrsz** | **Területe** | **Művelési ága** |
| 1948 | 66,5037 ha | erőd |


**Jellege:** növénytani, állattani

**Tulajdonos:** Magyar Állam

**Kezelő:** Monostori Erőd Hadkultúra Központ Műemlék-helyreállító, Ingatlanfenntartó és hasznosító Nonprofit Kft.

**Védetté nyilvánítás indoka:** *Kiemelt műemlék. A Monostori Erőd helyreállított környezetében ma is láthatók zavartalan, alapvetően homokpusztai gyeptársulások, száraz homoki élőhelyek, a Duna-parton pedig keskeny ártéri fűz-nyár ligeterdő, szép idős vadgesztenye fasorral. Kisebb-nagyobb tőszámmal megtalálható védett növények: Ligeti csillagvirág (Scilla vindobonensis), Nyári tőzike (Leucojum aestivum), Budai imola (Centaurea sadleriana), Pusztai árvalányhaj (Stipa pennata), Árlevelű len (Linum tenuifolium).*

**Védetté nyilvánítás éve:**1992



* + 1. **Szúnyogvár környéke**

|  |  |  |
| --- | --- | --- |
| **Hrsz** | **Területe** | **Művelési ága** |
| 2672/2 | 2,0434 ha | kivett intézmény (gyermekotthon) |

**Jellege:** növénytani, állattani

**Tulajdonos:** Magyar Állam

**Kezelő:** Komárom-Esztergom Megyei Intézményfenntartó Központ (Tatabánya Fő tér 4.)

**Védetté nyilvánítás indoka:** tájvédelmi érték

*A Szúnyogvár környéke, gyepes, kaszálóval tarkított terület, mely tájvédelmi szempontból kiemelkedő értékeket hordoz. A kaszált, elkerített gyepterületen a tavaszi hérics (Adonis vernalis ) telepei figyelhetőek meg.*

**Védetté nyilvánítás éve:**1992



* + 1. **Monostori kettőskanyar területe**

|  |  |  |
| --- | --- | --- |
| **Hrsz** | **Területe** | **Művelési ága** |
| 2367/12 | 1,8368 ha | kivett közterület |
| 2367/16 kerékpárúttól délre eső részterülete | 4,34 ha | kivett közterület |

**Jellege:** növénytani

**Tulajdonos:** Komárom Város Önkormányzat

**Kezelő:** Komárom Város Önkormányzat

**Védetté nyilvánítás indoka:** *Számos védett növény élőhelye, árvalányhaj és agárkosbor is megtalálható a területen.*

**Védetté nyilvánítás éve:**1992

A képen szöveg, térkép, képernyőkép, diagram látható

Előfordulhat, hogy a mesterséges intelligencia által létrehozott tartalom helytelen.

* + 1. **Szent Pál-sziget és az azt körülvevő Duna-ártér (Koppánymonostori ártéri tanösvény)**

|  |  |  |  |
| --- | --- | --- | --- |
| Művelési ág | Terület |  | Hrsz- |
| kivett közterület  közút  erdő  közút  rét, fásított terület  rét, fásított terület  rét, fásított terület, gyümölcsös  mocsár  erdő  töltés  erdő | 1,2352 ha  5115 m2  7.7074 ha  0.0220 ha  0.9483 ha  0.6200 ha  22.0282 ha  3,0998 ha  6,1427 ha  0,8091 ha  9,6356 ha | belterület  külterület | 2822,  03,  06/3, 06/4 06/5,  06/6,  06/7  07,  08,  09,  010 |

Tulajdonos: Komárom Város Önkormányzat, Magánszemélyek, Magyar állam

**Jellege:** növénytani, állattani, vizes élőhely

**Védetté nyilvánítás indoka:**

*A Szent-Pál sziget igazi vadregényes dunai szigetvilág ártéri fűz-nyár ligeterdőkkel, gyümölcsösökkel, kiterjedt rétekkel. Több védett növényfaj megtalálható itt. például: nyári tőzike, ligeti csillagvirág, budai imola, réti iszalag, széleslevelű nőszőfű. Több tucat idős famatuzsálem található a területen, melyek törzskerülete meghaladja az 5-7 métert. A Szent Pál-sziget rengeteg denevér fajnak és odúlakó madárfajnak is otthont ad. Ezen a területen több, mint 160 madárfajt figyeltek meg. Különösen gazdag az idős ártéri erdőben élő madáregyüttes, élükön a különböző harkályokkal. Nyáron, fészkelési időszakban a következő madárfajok is megfigyelhetőek: fekete gólya, kis kócsag, jégmadár, énekes rigó, bakcsó. Ezen a területen 2015-ben létesült tanösvény az Erdő utca végén álló információs táblától indulva, a Duna mellékágát követve vezet a Szent –Pál szigetre. A tanösvény hossza 7,5 km.*

**Védetté nyilvánítás éve:** 2015.

